CELEX: 32010D0470
Language: sk
Date: 2010-08-26 00:00:00
Title: 2010/470/EÚ: Rozhodnutie Komisie z  26. augusta 2010 , ktorým sa stanovujú vzory zdravotných osvedčení na účely obchodovania so spermou, vajíčkami a embryami koní ( Equinae ), oviec ( Ovine ) a kôz ( Caprinae ) a s vajíčkami a embryami ošípaných vnútri Únie [oznámené pod číslom K(2010) 5779]  Text s významom pre EHP

31.8.2010   
            
            
               SK
            
            
               Úradný vestník Európskej únie
            
            
               L 228/15
            
         ROZHODNUTIE KOMISIE
   z 26. augusta 2010,
   ktorým sa stanovujú vzory zdravotných osvedčení na účely obchodovania so spermou, vajíčkami a embryami koní (Equinae), oviec (Ovine) a kôz (Caprinae) a s vajíčkami a embryami ošípaných vnútri Únie
   [oznámené pod číslom K(2010) 5779]
   (Text s významom pre EHP)
   (2010/470/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS (1), a najmä na jej článok 11 ods. 2 štvrtú zarážku a článok 11 ods. 3 tretiu zarážku,
   keďže:
   
               (1)
            
            
               V smernici 92/65/EHS sú stanovené veterinárne podmienky obchodovania s tými zvieratami, spermou, vajíčkami a embryami vnútri Únie, ktoré nepodliehajú veterinárnym podmienkam stanoveným v osobitných právnych aktoch Únie. Sú v nej obsiahnuté požiadavky týkajúce obchodovania so spermou, vajíčkami a embryami koní, oviec a kôz a vajíčok a embryí ošípaných („komodít“). Okrem toho sú v nej stanovené zdravotné certifikáty, ktoré majú byť zavedené na účely obchodovania s príslušnými komoditami vnútri Únie.
            
         
               (2)
            
            
               V prílohe D k smernici 92/65/EHS zmenenej a doplnenej nariadením Komisie (EÚ) č. 176/2010 (2) sa stanovujú určité nové požiadavky na komodity, ktoré sa majú začať uplatňovať od 1. septembra 2010.
            
         
               (3)
            
            
               V prílohe D k smernici 92/65/EHS takto zmenenej a doplnenej nariadením (EÚ) č. 176/2010 sa zavádzajú predpisy týkajúce sa staníc pre skladovanie spermy a podrobné podmienky ich schvaľovania a dohľadu nad nimi. Sú v nej stanovené aj podrobné podmienky schvaľovania tímov pre odber a produkciu embryí a pre dohľad nad nimi, podmienky pre odber a spracovanie embryí odobratých in vivo a pre produkciu a spracovanie embryí oplodnených in vitro mikromanipulovaných embryí. Takto zmenenou prílohou D sa takisto zmenili a doplnili podmienky, ktoré sa majú uplatňovať na kone, ovce a kozy, ktoré sú darcami spermy, vajíčok a embryí, a na ošípané, ktoré sú darcami vajíčok a embryí.
            
         
               (4)
            
            
               Je nevyhnutné stanoviť nové vzory zdravotných osvedčení na účely obchodovania s príslušnými komoditami vnútri Únie so zreteľom na veterinárne požiadavky stanovené v prílohe D k smernici 92/65/ES zmenenej a doplnenej nariadením (EÚ) č. 176/2010.
            
         
               (5)
            
            
               Okrem toho by sa malo prijať ustanovenie týkajúce sa existujúcich zásob komodít v Únii spĺňajúcich ustanovenia smernice 92/65/EHS predtým, ako nadobudli účinnosť jej zmeny a doplnenia, ktoré sa zaviedli nariadením (EÚ) č. 176/2010. Preto je nevyhnutné stanoviť samostatné vzory zdravotných osvedčení na účely obchodovania so spermou, vajíčkami a embryami koní (Equinae), oviec (Ovine) a kôz (Caprinae) a s vajíčkami a embryami ošípaných vnútri Únie, ktoré boli odobraté alebo vyprodukované, spracované a uskladnené v súlade s prílohou D k smernici 92/65/EHS pred 1. septembrom 2010.
            
         
               (6)
            
            
               Možnosti dlhodobého skladovania takýchto komodít znemožňuje v súčasnosti stanoviť dátum vyčerpania existujúcich zásob. Preto nie je možné stanoviť dátum na ukončenie používania uvedených vzorov zdravotných osvedčení pre existujúce zásoby.
            
         
               (7)
            
            
               V záujme konzistentnosti a zjednodušenia právnych predpisov Únie by mali byť vzorové zdravotné osvedčenia stanovené v jedinom rozhodnutí s prihliadnutím na nariadenie Komisie (ES) č. 599/2004 z 30. marca 2004 o prijatí harmonizovaného vzorového certifikátu a kontrolnej správy týkajúcich sa obchodu so zvieratami a produktmi živočíšneho pôvodu v rámci Spoločenstva (3).
            
         
               (8)
            
            
               S cieľom zabezpečiť plnú vysledovateľnosť uvedených komodít by mali byť v tomto rozhodnutí stanovené vzory zdravotných osvedčení na účely obchodovania so spermou koní (Equinae), oviec (Ovine) a kôz (Caprinae) vnútri Únie odobratou v schválenej stanici pre odber spermy a vyexpedovanou zo schválenej stanice pre skladovanie spermy, či už táto stanica pre skladovanie spermy je, alebo nie je súčasťou stanice pre odber spermy schválenej pod iným číslom schválenia.
            
         
               (9)
            
            
               V záujme jednoznačnosti právnych predpisov Únie by mali byť právne predpisy Únie stanovujúce vzory zdravotných osvedčení na účely obchodovania s príslušnými komoditami vnútri Únie jednoznačne zrušené. Preto by malo byť zrušené rozhodnutie Komisie 95/294/ES z 24. júla 1995, ktorým sa stanovuje vzor veterinárneho certifikátu pri obchodovaní s vajíčkami a embryami druhu koňovité (4), rozhodnutie Komisie 95/307/ES z 24. júla 1995, ktoré stanovuje vzor osvedčenia o zdravotnom stave zvierat pre obchod so spermou koní (5), rozhodnutie Komisie 95/388/ES z 19. septembra 1995, ktoré určuje vzorový certifikát pre obchod vo vnútri spoločenstva pre spermu, vajíčka a embryá oviec a kôz (6) a rozhodnutie Komisie 95/483/ES z 9. novembra 1995, ktorým sa určuje vzor osvedčenia pre obchod vo vnútri spoločenstva s vajíčkami a embryami ošípaných (7).
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Predmet úpravy
   Týmto rozhodnutím sa stanovujú vzory zdravotných osvedčení pre obchodovanie s týmito komoditami vnútri Únie:
   
               a)
            
            
               so spermou koní (Equinae);
            
         
               b)
            
            
               s vajíčkami a embryami koní (Equinae);
            
         
               c)
            
            
               so spermou oviec (Ovine) a kôz (Caprinae);
            
         
               d)
            
            
               s vajíčkami a embryami oviec (Ovine) a kôz (Caprinae);
            
         
               e)
            
            
               s vajíčkami a embryami ošípaných.
            
         Článok 2
   Obchodovanie so spermou koní (Equinae)
   
   Počas prepravy z jedného členského štátu do iného členského štátu sprevádza zásielky spermy koní (Equinae) zdravotné osvedčenie v súlade s jedným z týchto vzorov stanovených v prílohe I:
   
               a)
            
            
               vzorové zdravotné osvedčenie IA uvedené v časti A pre zásielky spermy odobratej po 31. auguste 2010 a vyexpedovanej zo schválenej stanice pre odber spermy, z ktorej sperma pochádza,
            
         
               b)
            
            
               vzorové zdravotné osvedčenie IB uvedené v časti B pre zásielky zásob spermy, ktorá bola odobratá, spracovaná a uskladnená pred 1. septembrom 2010, a vyexpedovaná po 31. auguste 2010 zo schválenej stanice pre odber spermy, z ktorej sperma pochádza,
            
         
               c)
            
            
               vzorové zdravotné osvedčenie IC uvedené v časti C pre zásielky spermy a zásob spermy uvedené pod písm. a) a b) vyexpedované zo schválenej stanice pre skladovanie spermy.
            
         Článok 3
   Obchodovanie s vajíčkami a embryami koní (Equinae)
   
   Počas prepravy z jedného členského štátu do iného členského štátu sprevádza zásielky vajíčok a embryí koní (Equinae) zdravotné osvedčenie v súlade s jedným z týchto vzorov stanovených v prílohe II:
   
               a)
            
            
               vzorové zdravotné osvedčenie IIA uvedené v časti A v prípade zásielok vajíčok a embryí odobratých alebo vyprodukovaných po 31. auguste 2010 a vyexpedovaných schváleným tímom pre odber alebo produkciu vajíčok alebo embryí, od ktorého vajíčka alebo embryá pochádzajú,
            
         
               b)
            
            
               vzorové zdravotné osvedčenie IIB uvedené v časti B v prípade zásielok zásob vajíčok a embryí, ktoré boli odobraté, spracované a uskladnené pred 1. septembrom 2010, a vyexpedované po 31. auguste 2010 schváleným tímom pre odber embryí, od ktorého vajíčka alebo embryá pochádzajú.
            
         Článok 4
   Obchodovanie so spermou oviec (Ovine) a kôz (Caprinae)
   
   Počas prepravy z jedného členského štátu do iného členského štátu sprevádza zásielky spermy oviec (Ovine) a kôz (Caprinae) zdravotné osvedčenie v súlade s jedným z týchto vzorov stanovených v prílohe III:
   
               a)
            
            
               vzorové zdravotné osvedčenie IIIA uvedené v časti A pre zásielky spermy odobratej po 31. auguste 2010 a vyexpedovanej zo schválenej stanice pre odber spermy, z ktorej sperma pochádza,
            
         
               b)
            
            
               vzorové zdravotné osvedčenie IIIB uvedené v časti B pre zásielky zásob spermy, ktorá bola odobratá, spracovaná a uskladnená pred 1. septembrom 2010, a vyexpedovaná po 31. auguste 2010 zo schválenej stanice pre odber spermy, z ktorej sperma pochádza,
            
         
               c)
            
            
               vzorové zdravotné osvedčenie IIIC uvedené v časti C pre zásielky spermy a zásob spermy uvedené pod písm. a) a b) vyexpedované zo schválenej stanice pre skladovanie spermy.
            
         Článok 5
   Obchodovanie s vajíčkami a embryami oviec (Ovine) a kôz (Caprinae)
   
   Počas prepravy z jedného členského štátu do iného členského štátu sprevádza zásielky vajíčok a embryí oviec (Ovine) a kôz (Caprinae) zdravotné osvedčenie v súlade s jedným z týchto vzorov stanovených v prílohe IV:
   
               a)
            
            
               vzorové zdravotné osvedčenie IVA uvedené v časti A v prípade zásielok vajíčok a embryí odobratých alebo vyprodukovaných po 31. auguste 2010 a vyexpedovaných schváleným tímom pre odber alebo produkciu vajíčok alebo embryí, od ktorého vajíčka alebo embryá pochádzajú,
            
         
               b)
            
            
               vzorové zdravotné osvedčenie IVB uvedené v časti B v prípade zásielok zásob vajíčok a embryí, ktoré boli odobraté, spracované a uskladnené pred 1. septembrom 2010, a vyexpedované po 31. auguste 2010 schváleným tímom pre odber embryí, od ktorého vajíčka alebo embryá pochádzajú.
            
         Článok 6
   Obchodovanie s vajíčkami a embryami ošípaných
   Počas prepravy z jedného členského štátu do iného členského štátu sprevádza zásielky vajíčok a embryí ošípaných zdravotné osvedčenie v súlade s jedným z týchto vzorov stanovených v prílohe V:
   
               a)
            
            
               vzorové zdravotné osvedčenie VA uvedené v časti A v prípade zásielok vajíčok a embryí odobratých alebo vyprodukovaných po 31. auguste 2010 a vyexpedovaných schváleným tímom pre odber alebo produkciu vajíčok alebo embryí, od ktorého vajíčka alebo embryá pochádzajú,
            
         
               b)
            
            
               vzorové zdravotné osvedčenie VB uvedené v časti B v prípade zásielok zásob vajíčok a embryí, ktoré boli odobraté, spracované a uskladnené po 31. auguste 2010 a vyexpedované schváleným tímom pre odber embryí, od ktorého vajíčka alebo embryá pochádzajú.
            
         Článok 7
   Zrušenia
   Rozhodnutia 95/294/ES, 95/307/ES, 95/388/ES a 95/483/ES sa zrušujú.
   Článok 8
   Uplatňovanie
   Toto rozhodnutie sa uplatňuje od 1. septembra 2010.
   Článok 9
   Adresáti
   Toto rozhodnutie je určené členským štátom.
   
      V Bruseli 26. augusta 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 268, 14.9.1992, s. 54.
   
      (2)  Ú. v. EÚ L 52, 3.3.2010, s. 14.
   
      (3)  Ú. v. ES L 94, 31.3.2004, s. 44.
   
      (4)  Ú. v. ES L 182, 2.8.1995, s. 27.
   
      (5)  Ú. v. ES L 185, 4.8.1995, s. 58.
   
      (6)  Ú. v. ES L 234, 3.10.1995, s. 30.
   
      (7)  Ú. v. ES L 275, 18.11.1995, s. 30.
   
      PRÍLOHA I
      
         Vzorové zdravotné osvedčenia pre obchodovanie so zásielkami spermy koní (Equinae) vnútri Únie
      
      ČASŤ A
      Vzorové zdravotné osvedčenie IA pre obchodovanie so zásielkami spermy koní (Equinae) vnútri Únie, odobratej v súlade so smernicou Rady 92/65/EHS po 31. auguste 2010 a vyexpedovanej zo schválenej stanice pre odber spermy, z ktorej sperma pochádza
      
         
      
         
      
         
      
         
      
         
      ČASŤ B
      Vzorové zdravotné osvedčenie IB pre obchodovanie so zásielkami zásob spermy koní (Equinae) vnútri Únie, odobratej, spracovanej a uskladnenej v súlade so smernicou Rady 92/65/EHS pred 1. septembrom 2010 a vyexpedovanej zo schválenej stanice pre odber spermy, z ktorej sperma pochádza, po 31. auguste 2010
      
         
      
         
      
         
      ČASŤ C
      Vzorové zdravotné osvedčenie IC pre obchodovanie so zásielkami spermy koní (Equinae) vnútri Únie, odobratej a spracovanej v súlade so smernicou Rady 92/65/EHS po 31. auguste 2010 a pre zásielky zásob spermy koní (Equinae) odobratej, spracovanej a uskladnenej v súlade so smernicou Rady 92/65/EHS pred 1. septembrom 2010 a vyexpedovanej zo schválenej stanice pre odber spermy, z ktorej sperma pochádza, po 31. auguste 2010
      
         
      
         
      
         
   
   
      PRÍLOHA II
      
         Vzorové zdravotné osvedčenia pre obchodovanie so zásielkami vajíčok a embryí koní (Equinae) vnútri únie
      
      ČASŤ A
      Vzorové zdravotné osvedčenie IIA pre obchodovanie so zásielkami vajíčok a embryí koní (Equinae) vnútri Únie, odobratých alebo vyprodukovaných v súlade so smernicou Rady 92/65/EHS po 31. auguste 2010 a vyexpedovaných schváleným tímom pre odber alebo produkciu embryí, od ktorého vajíčka alebo embryá pochádzajú
      
         
      
         
      
         
      ČASŤ B
      Vzorové zdravotné osvedčenie IIB pre obchodovanie so zásielkami zásob vajíčok a embryí koní (Equinae) vnútri Únie, odobratých, spracovaných a uskladnených v súlade so smernicou Rady 92/65/EHS pred 1. septembrom 2010 a vyexpedovaných po 31. auguste 2010 schváleným tímom pre odber embryí, od ktorého vajíčka alebo embryá pochádzajú
      
         
      
         
      
         
   
   
      PRÍLOHA III
      
         Vzorové zdravotné osvedčenia pre obchodovanie so zásielkami spermy oviec (ovine) a kôz (caprinae)
      
      ČASŤ A
      Vzorové zdravotné osvedčenie IIIA pre obchodovanie so zásielkami spermy oviec (Ovine) a kôz (Caprinae) vnútri Únie, odobratej v súlade so smernicou Rady 92/65/EHS po 31. auguste 2010 a vyexpedovanej zo schválenej stanice pre odber spermy, z ktorej sperma pochádza
      
         
      
         
      ČASŤ B
      Vzorové zdravotné osvedčenie IIIB pre obchodovanie so zásielkami zásob spermy oviec (Ovine) a kôz (Caprinae) vnútri Únie, odobratej, spracovanej a uskladnenej v súlade so smernicou Rady 92/65/EHS pred 1. septembrom 2010 a vyexpedovanej zo schválenej stanice pre odber spermy, z ktorej sperma pochádza, po 31. auguste 2010
      
         
      
         
      ČASŤ C
      Vzorové zdravotné osvedčenie IIIC pre obchodovanie so zásielkami spermy oviec (Ovine) a kôz (Caprinae) vnútri Únie, odobratej v súlade so smernicou Rady 92/65/EHS po 31. auguste 2010 a pre zásielky zásob spermy oviec (Ovine) a kôz (Caprinae) odobratej, spracovanej a uskladnenej v súlade so smernicou Rady 92/65/EHS pred 1. septembrom 2010 a vyexpedovanej zo schválenej stanice pre odber spermy, z ktorej sperma pochádza, po 31. auguste 2010
      
         
      
         
      
         
   
   
      PRÍLOHA IV
      
         Vzorové zdravotné osvedčenia pre obchodovanie so zásielkami vajíčok a embryí oviec (Ovine) a kôz (Caprinae) vnútri Únie
      
      ČASŤ A
      Vzorové zdravotné osvedčenie IVA pre obchodovanie so zásielkami vajíčok a embryí oviec (Ovine) a kôz (Caprinae) vnútri Únie, odobratých alebo vyprodukovaných v súlade so smernicou Rady 92/65/EHS po 31. auguste 2010 a vyexpedovaných schváleným tímom pôvodu pre odber alebo produkciu embryí
      
         
      
         
      
         
      ČASŤ B
      Vzorové zdravotné osvedčenie IVB pre obchodovanie so zásielkami zásob vajíčok a embryí oviec (Ovine) a kôz (Caprinae) vnútri Únie, odobratých, spracovaných a uskladnených v súlade so smernicou Rady 92/65/EHS pred 1. septembrom 2010 a vyexpedovaných po 31. auguste 2010 schváleným tímom pre odber embryí, od ktorého vajíčka alebo embryá pochádzajú
      
         
      
         
   
   
      PRÍLOHA V
      
         Vzorové zdravotné osvedčenia pre obchodovanie so zásielkami vajíčok/embryí ošípaných vnútri Únie
      
      ČASŤ A
      Vzorové zdravotné osvedčenie VA pre obchodovanie so zásielkami vajíčok a embryí ošípaných vnútri Únie, odobratých alebo vyprodukovaných v súlade so smernicou Rady 92/65/EHS po 31. augusta 2010 a vyexpedovaných schváleným tímom pre odber alebo produkciu embryí, od ktorého vajíčka alebo embryá pochádzajú
      
         
      
         
      
         
      ČASŤ B
      Vzorové zdravotné osvedčenie VB pre obchodovanie so zásielkami zásob vajíčok a embryí ošípaných vnútri Únie, odobratých, spracovaných a uskladnených v súlade so smernicou Rady 92/65/EHS pred 1. septembrom 2010 a vyexpedovaných po 31. auguste 2010 schváleným tímom pre odber embryí, od ktorého vajíčka alebo embryá pochádzajú